 1 Samuel 25  Ka oge na-aga, Samuel nwụrụ; Izrel dum wee zukọta kwaara ya ákwá arịrị wee lie ya nụlọ ya dị na Rema. Devid wee bilie gbadaa nala ịkpa Peran.E nwere otu nwoke na Meyọn, ọ na-arụ ọrụ nobodo Kamel. Nwoke a bụkwa nnukwu mmadụ, o nwere puku atụrụ atọ na otu puku ewu; ọ na-akpacha ajị atụrụ ya nobodo Kamel.Aha nwoke ahụ bụ Nebal, aha nwunye ya bụ Abigel. Nwunye ya nwere ezi uche, maakwa mma ile anya, ma di ya dị aka ike, na-akpakwa agwa ọjọọ; ọ bụ onye Keleb.Devid wee nọrọ nala ịkpa nụ na Nebal na-akpacha ajị atụrụ ya.Devid wee ziga ụmụ okorobịa iri, Devid wee gwa ụmụ okorobịa ahụ, sị: Gbagoonụ nobodo Kamel, jekwuru Nebal jụọ ya otú o mere naha m.Nke a bụ ihe unu ga-agwa nwanne m, Ya dịrị gị mma, ya dịkwara ezinụlọ gị mma, dịkwara ihe niile i nwere mma.Anụrụ m na i nwere ndị na-akpacha ajị anụ. Anyị na ndị na-azụrụ gị atụrụ nọrọ. Anyị enyeghị ha nsogbu, ọ dịghịkwa ihe ha ọ bụla furu efu nụbọchị niile ha nọrọ nobodo Kamel.Jụọ ụmụ okorobịa gị, ha ga-agwakwa gị, ka ụmụ okorobịa m nweta ihu ọma gị, nihi na ọ bụ nụbọchị ọma ka anyị bịara. Biko, nyetụ ndị ohu gị nakwa nwa gị Devid ihe ọ bụla aka gị ruru.Ụmụ okorobịa Devid wee bịa gwa Nebal ihe a niile naha Devid, wee cherezie.Nebal wee zaa ndị na-ejere Devid ozi, sị: Ònye bụ Devid, ònyekwa bụ nwa Jesi? Noge a, ndị ohu na-agbapụ naka nna ha ukwu dị ọtụtụ.M ga-ewere achịcha m na mmiri m na anụ m gbuuru ndị na-akpachara m ajị anụ nye ndị ikom m na-amadịghị ebe ha si?Ụmụ okorobịa Devid wee tụgharịa laa wee bịa kọọrọ ya ihe a niile.Ozugbo ahụ, Devid sịrị ndị ikom ya: Onye ọ bụla kee mma agha ya núkwù! Onye ọ bụla wee kee mma agha ya núkwù, Devid kekwara mma agha ya núkwù; ha wee soro Devid gbagowe, ihe dị ka narị ndị ikom anọ, ebe narị ndị ikom abụọ nọ ọdụ nakụkụ ibu ha.Ka nke a na-eme, otu nime ụmụ okorobịa Nebal kọọrọ Abigel, nwunye ya, sị: Lee! Devid si nala ịkpa zite ndị ozi ka ha gọzie nna anyị ukwu, ma ọ kpọrọ ha iyi.Ndị ikom ahụ mesoro anyị mmeso ọma, ha enyeghịkwa anyị nsogbu, ọ dịghịkwa otu mkpụrụ ihe funahụrụ anyị nụbọchị niile anyị na ha jegharịrị mgbe anyị nọ nọhịa.Ha bụụrụ anyị mgbidi gbaa gburugburu ma nabalị ma nehihie, nụbọchị niile anyị na ha nọrọ, mgbe anyị na-azụ ìgwè ewu na atụrụ.Leba anya na ya mara ihe ị ga-eme, nihi na e kpebisiwo ike ime ka ọdachi dakwasị nna anyị ukwu na ụlọ ya dum, ebe ọ bụ onye na-abaghị nihe nke na o siri ike ịgwa ya okwu.Negbughị oge, Abigel mere ngwa ngwa chịrị narị ogbe achịcha abụọ, burukwa nnukwu ite mmanya abụọ na atụrụ ise a kwadebeworo na ihe ọtụtụ sia ise nke ọka a ṅara nọkụ nakwa otu narị achịcha mkpụrụ vaịn a mịrị amị nakwa mbadamba achịcha mkpụrụ fig dị narị abụọ wee dọkwasị ha nịnyịnya ibu.O wee sị ụmụ okorobịa ya: Burunụ m ụzọ gawa. Lee! M ga-eso unu nazụ. Ma ọ gwaghị di ya Nebal ihe ọ bụla.O wee ruo na mgbe ọ nọ nelu ịnyịnya ibu na-agbada ugwu na nzuzo, lee, Devid na ndị ikom ya na-agbadata izute ya. O wee zute ha.Ma Devid kwuru, sị: Ọ bụ nnọọ nefu ka m chebere ihe niile nwoke a nwere nala ịkpa, ọ dịghịkwa otu nime ihe niile o nwere nke furu efu, nagbanyeghị nke ahụ, o ji ihe ọjọọ na-akwụ m ụgwọ ihe ọma.Ka Chineke si otú a mee ndị iro Devid, ka ọ tụkwasịkwa ihe na ya ma ọ bụrụ na mụ ahapụ onye ọ bụla nime ndị ya niile bụ nwoke ndụ ruo ụtụtụ.Mgbe Abigel hụrụ Devid, o mere ngwa ozugbo si nịnyịnya ibu ya rịdata wee gbuo ikpere nala, kpudo ihu nala nihu Devid wee kpọọ isiala.O wee daa nụkwụ ya, sị: Onyenwe m, ka njehie ahụ dị nisi m; biko, ka ohu gị nwaanyị kwuo okwu ná ntị gị, geekwa ntị nokwu ohu gị nwaanyị.Biko, ka onyenwe m ghara itinye uche na nwoke a na-abaghị nihe bụ Nebal, nihi na otú aha ya dị ka ya onwe ya dị. Nebal bụ aha ya, nzuzu dịkwa ya nahụ. Ma mụ onwe m, bụ ohu gị nwaanyị, ahụghị ụmụ okorobịa onyenwe m, bụ ndị i zitere.Ugbu a, onyenwe m, dị nnọọ ka Jehova dị ndụ, dịkwa nnọọ ka mkpụrụ obi gị dị ndụ, Jehova egbochiwo gị ịbanye nikpe ọmụma ọbara na iji aka gị zọpụta onwe gị. Ka ndị iro gị na ndị na-achọ ime onyenwe m ihe ọjọọ dịrị ka Nebal.Ma onyinye a ohu gị nwaanyị buteere onyenwe m iji gọzie ya, a ga-enye ya ụmụ okorobịa ndị na-agbaso nzọụkwụ onyenwe m.Biko, gbaghara ohu gị nwaanyị mmejọ ya, nihi na Jehova ga-ewuru onyenwe m ụlọ na-adịgide adịgide, nihi na ọ bụ agha Jehova ka onyenwe m na-alụ; a gaghịkwa ahụ ihe ọjọọ ọ bụla nime gị nụbọchị gị niile.Mgbe mmadụ biliri ịchụ gị ọsọ na ịchọ mkpụrụ obi gị, a ga-ekechi mkpụrụ obi onyenwe m nakpa ndụ nke dị naka Jehova bụ Chineke gị; ma ọ ga-agbapụ mkpụrụ obi ndị iro gị dị ka à ga-asị na e si nèbè gbapụ ya.Ọ ga-erukwa na, ebe ọ bụ na Jehova ga-emere onyenwe m ihe ọma dị ka ihe niile o kwuru si dị, ọ ga-ahọpụta gị ịbụ onye ndú Izrel.Ka nke a ghara ịghọrọ gị ihe ịma jijiji ma ọ bụ ghọọrọ obi onyenwe m ihe ịsụ ngọngọ, site nịwụfu ọbara na nkịtị nakwa site nime ka onyenwe m jiri aka ya zọpụta onwe ya. Jehova ga-emekwara onyenwe m ihe ọma, biko, cheta ohu gị nwaanyị.Devid wee sị Abigel: Ka Jehova bụ Chineke Izrel, bụ onye zitere gị taa ka ị bịakwute m, bụrụ onye a gọziri agọzi!Ka ezi uche gị bụrụ ihe a gọziri agọzi, ka gị onwe gị, bụ onye gbochiri m taa ịba nikpe ọmụma ọbara na iji aka m zọpụta onwe m, bụrụkwa onye a gọziri agọzi.Naka nke ọzọ, dị nnọọ ka Jehova bụ Chineke Izrel dị ndụ, onye gbochiri m ime gị ihe ọjọọ, a sị na i meghị ngwa wee bịakwute m, a garaghị enwe onye ga-afọdụrụ Nebal ma chi bọọ, ya bụ, onye ọ bụla bụ nwoke.Devid wee nara ya ihe o buteere ya, wee sị ya: Laa nụlọ gị nudo. Lee, egewo m ntị nolu gị, m ga-emekwara gị ihe ị chọrọ.E mesịa, Abigel bịakwutere Nebal, ọ nọkwa nebe ahụ na-enwe oriri nụlọ ya dị ka oriri onye eze; obi Nebal na-enwekwa aṅụrị nime onwe ya, ọ ṅụrọkwara anya; ọ gwaghịkwa ya ihe ọ bụla, ma ọ bụ ihe nta ma ọ bụ ihe ukwu, ruo mgbe chi bọrọ.O wee ruo nụtụtụ, mgbe mmanya ahụ pụchara Nebal nanya, na nwunye ya gwara ya ihe ndị a. Obi wee kụchie ya, ya onwe ya wee dị ka nkume.Mgbe nke ahụ gasịrị, ihe dị ka ụbọchị iri gafere, Jehova tiri Nebal ihe, o wee nwụọ.Devid wee nụ na Nebal anwụọla, o wee sị: Ka Jehova bụrụ onye a gọziri agọzi, bụ onye kpeworo ikpe nkọcha a kọchara m iji napụta m naka Nebal, gbochiekwa ohu ya ime ihe ọjọọ, Jehova emewokwa ka Nebal jiri isi ya buru ihe ọjọọ ya! Devid wee ziga ozi gwa Abigel ka ya kpọrọ ya ka ọ bụrụ nwunye ya.Ndị na-ejere Devid ozi wee bịakwute Abigel nobodo Kamel ma gwa ya okwu, sị: Devid ezitewo anyị ịkpọrọ gị ka ị bụrụ nwunye ya.Ozugbo ahụ, o biliri kpọọ isiala, sị: Lee ohu gị nwaanyị ka m bụrụ nwaanyị na-eje ozi nke ga na-asa ụkwụ nke ndị ohu onyenwe m.Abigel wee mee ngwa bilie nọkwasị nelu ịnyịnya ibu, ya na ụmụ nwaanyị ise na-ejere ya ozi, bụ ndị ji ụkwụ na-abịa ya nazụ; o wee soro ndị ozi Devid wee ghọọ nwunye ya.Devid esiwokwa na Jezril kpọrọ Ahịnoam; ndị inyom ahụ, ha abụọ, wee ghọọ nwunye ya.Ma Sọl akpọrọwo Maịkal nwa ya nwaanyị, bụ nwunye Devid, kpọnye Pọltaị, nwa Leyish, bụ onye Galim. 